Fratelli Alinari

Fratelli Alinari dunyodagi ilk fotografiya fotostudiyalaridan biri hisoblanadi. Ushbu fotostudiya 1852-yilda Italiyaning Florensiya shahrida tashkil etilgan. Uning arxivlarida dagerreotiplardan tortib, butun dunyodagi zamonaviy raqamli fotosuratlar yigʻilgan. Oʻz vaqtida ushbu studiyada arxivida 5,5 million fotosurat mavjud edi.

Tashkil etilishi 
1852-yilda Leopoldo Alinari fotostudiyaga asos soldi. Oradan ikki yil oʻtgach uning akalari Giuseppe va Romualdo uning studiyasida ishlay boshlashadi. Ular birgalikda Italiyaning taniqli rasmlari, haykallari, yodgorliklari va meʼmorchiligini hujjatlashtirishga bagʻishlangan Fratelli Alinari Fotografi Editori fotografiya ustaxonasini tashkil etishdi. Keyinchalik ular Italiya shaharlari va landshaftlarini, shuningdek, portret fotosuratlari va milliy liboslar tasvirlarini oʻz ichiga olgan holda oʻzlarining fotografik loyhalari sonini orttirib bordilar. 1860-yilga kelib ularning portretlari Italiya qirollik oilasining fotosuratlari bilan boyidi.

Uch aka-uka studiya ishlarini taqsimlagan holda olib bordilar. Eng kattasi Romualdo (1830-1891) studiyaning maʼmuriy ishlarini boshqargan. Leonardo (1832 — 1865) biznesni tashkil qilish, shu jumladan, madaniy ishlar uchun mas’ul edi. Juzeppe (1936 — 1890) texnik mutaxassis boʻlgan. Fotosuratlarining asosiy mavzusi arxitektura yodgorliklari va sanʼat asarlari hisoblanadi. Ular Italiyadagi Alinari nashriyotini ham boshqargan.

Ishlar 
Studiyadan oʻzlarining fotosuratlarini ishlab chiqarish uchun kollodion jarayonidan foydalangan. 1856-yilda studiya oʻzining birinchi katalogini bosma nashrda chiqardi. Katalog nomi „Collection des Vues Monumentales de la Toscane en Photographie par les Frères Alinari“. Unda Toskana yodgorliklarining, Aretso, Florensiya, Siena va Piza minoralarining fotografik panoramalari bor edi. 1855-yilda Parijdagi Exposition Universelle koʻrgazmasida ushbu rasmlar namoyish etildi. Bu ularning Yevropadagi fotosuratchi sifatida mavqeyini mustahkamladi. Keyingi yili ular Bryusseldagi koʻrgazmada oltin medalni qoʻlga kiritdilar. Ular butun Yevropa boʻylab oʻz ishlarini namoyish etishdi. Vena, Parij va Milandagi koʻrgazmali namoyishlari shu qatorda.

Bugungi kunda 
Alinari bugungi kunda fotografiya sohasidagi dunyodagi ilk fotostudiya hisoblanadi. Alinari oʻzida 5 500 000 dan ortiq oʻziga xos, tarixiy va zamonaviy rasmlarni oʻz ichiga olgan, vintli nashrlar, shisha plastinkalardan tortib kino va rangli fotolardan iborat kolleksiyaga ega.

2007-yilda studiya Italiyaning Florensiya shahrida Multimedia va fotografiya tarixi muzeyini ochdi.

Arxivlar 
Aka-ukalarning ishlari boshqa fotograflarning ishlari qatorida ular bilan birga Fondazione per la Fotografia da saqlanadi. 2019-yilda aka-uka Alinari ishlari Toskana shahridagi muzey hisobiga berildi. Hozirda ularning ish naʼmunalari ushbu muzeyda saqlanadi.

Toʻplamlar 
Aka-uka Alinarining 500 dan ortiq fotosuratlari Xyustondagi Tasviriy sanʼat muzeyida saqlanadi. Fratelli Alinarining bir nechta portretlari Londondagi Milliy portret galereyasi kollektsiyasida saqlanadi.

Galereya

Manbalar

Havolalar 

 Fratelli Alinari rasmlar kutubxonasi va muzeyi 
 Google madaniyat institutidagi Alinari arxivi

Studiyalar